CELEX: 22017D1817
Language: bg
Date: 2015-12-11 00:00:00
Title: Решение на Съвместния комитет на ЕИП № 306/2015 от 11 декември 2015 година за изменение на приложение II (Технически правила, стандарти, изпитвания и сертифициране) към Споразумението за ЕИП [2017/1817]

12.10.2017   
               
               
                  BG
               
               
                  Официален вестник на Европейския съюз
               
               
                  L 263/18
               
            РЕШЕНИЕ НА СЪВМЕСТНИЯ КОМИТЕТ НА ЕИП
      № 306/2015
      от 11 декември 2015 година
      за изменение на приложение II (Технически правила, стандарти, изпитвания и сертифициране) към Споразумението за ЕИП [2017/1817]
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
      като има предвид, че:
      
                  (1)
               
               
                  Регламент (ЕС) № 251/2014 на Европейския парламент и на Съвета от 26 февруари 2014 г. за определяне, описание, представяне, етикетиране и правна закрила на географските указания на ароматизирани лозаро-винарски продукти и за отмяна на Регламент (ЕИО) № 1601/91 на Съвета (1) следва да бъде включен в Споразумението за ЕИП.
               
            
                  (2)
               
               
                  Регламент (ЕС) № 251/2014 отменя Регламент (ЕИО) № 1601/91 на Съвета (2), който е включен в Споразумението за ЕИП и който следва съответно да бъде заличено от него.
               
            
                  (3)
               
               
                  Настоящото решение се отнася до законодателството относно спиртните напитки. Законодателството относно спиртните напитки не се прилага по отношение на Лихтенщайн, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в уводната част към глава XXVII от приложение II към Споразумението за ЕИП. Следователно настоящото решение не се прилага по отношение на Лихтенщайн.
               
            
                  (4)
               
               
                  Поради това приложение II към Споразумението за ЕИП следва да бъде съответно изменено,
               
            ПРИЕ НАСТОЯЩОТО РЕШЕНИЕ:
      Член 1
      Глава XXVII от приложение II към Споразумението за ЕИП се изменя, както следва:
      
                  1.
               
               
                  След точка 9а (Регламент за изпълнение (ЕС) № 716/2013 на Комисията) се вмъква следното:
                  
                              „9б.
                           
                           
                              
                                 32014 R 0251: Регламент (ЕС) № 251/2014 на Европейския парламент и на Съвета от 26 февруари 2014 г. за определяне, описание, представяне, етикетиране и правна закрила на географските указания на ароматизирани лозаро-винарски продукти и за отмяна на Регламент (ЕИО) № 1601/91 на Съвета (ОВ L 84, 20.3.2014 г., стр. 14).
                              За целите на настоящото споразумение разпоредбите на регламента се четат със следните адаптации:
                              
                                           
                                       
                                       
                                          Засегнатите държави от ЕАСТ се приканват да изпратят наблюдатели на заседанията на Комитета по ароматизираните лозаро-винарски продукти, посочен в член 34, който се занимава с въпросите, попадащи в приложното поле на актовете, посочени в Споразумението. Представителите на държавите от ЕАСТ участват пълноценно в работата на комитета, но нямат право да участват в гласуване.“
                                       
                                    
                        
            
                  2.
               
               
                  Текстът от точка 3 (Регламент (ЕИО) № 1601/91 на Съвета) се заличава.
               
            Член 2
      Текстовете на Регламент (ЕС) № 251/2014 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
      Член 3
      Настоящото решение влиза в сила на 12 декември 2015 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
      Член 4
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.
      
      
         Съставено в Брюксел на 11 декември 2015 година.
         
            
               За Съвместния комитет на ЕИП
            
            
               Председател
            
            Oda SLETNES
         
      
      
         (1)  ОВ L 84, 20.3.2014 г., стр. 14.
      
         (2)  ОВ L 149, 14.6.1991 г., стр. 1.
      
         (*1)  Без отбелязани конституционни изисквания.